作者:李唐賓
標題:李雲英風送梧桐葉・鴛鴦煞
內容:我則道涼宵衾枕無人共，誰承望洞房花燭笙歌送。樂事重重，喜氣融融。暢道人月團圓，魚水和同，依舊的舉案齊眉，到老相陪奉。若不是這一葉梧桐，險些兒失落了半世夫妻舊恩寵。(任繼圖詩云)夫妻守節事堪憐，仗義施恩宰相賢。金榜掛名雙及第，洞房花燭兩團圓。